Suomalaisen lonkeron vienti alkoi toden teolla keväällä, kun sen myynti käynnistyi Ruotsissa, Alankomaissa ja Belgiassa. Jo nyt on nähtävissä, että se on saavuttanut odottamattoman suosion.

(uutinen jatkuu alla)

Myytiin Ruotsissa loppuun viikossa

Etelänaapurissamme Virossa lonkero on tuttu jo parinkymmenen vuoden ajalta, mutta aidon lonkeron laajamittaisempi vienti Eurooppaan alkoi tänä keväänä, kun Hartwall otti Original Long Drinkin ensi kertaa myyntiin Ruotsissa Systembolagetin tilausvalikoimassa sekä Alankomaissa ja Belgiassa.

Ruotsissa aluksi tilausvalikoimaan otettu juoma myytiin Systembolaget-myymälöistä loppuun jo ensimmäisen viikon aikana, ja on nyt kategoriansa myydyin tuote. Alankomaissa ja Belgiassa juoma on myynnissä jo lähes 700 myymälässä.